open-index/open-wikipedia-markdown huggingface dataset:
Me Estás Matando

"**Me Estás Matando**" (בעברית: "**אתה הורג אותי**") הוא סינגל שהוקלט על ידי זמרת הרגאטון הדומיניקנית נאטי נטשה. השיר יצא לאור ב-21 בפברואר 2020, על ידי חברות התקליטים סוני מיוזיק לטין ופינה רקורדס, כסינגל שלא מתוך האלבום.

השיר הגיע למקום התשיעי במצעד שירי הפופ שברפובליקה הדומיניקנית.

## רקע וכתיבה
השיר נכתב על ידי נאטי נטשה לבדה, והוא מדבר על אלימות נגד נשים. לאורכו של השיר, שרה נטשה "אתה הורג אותי", אך מוסיפה כי הוא לא עושה את באמצעות אלימות פיזית, באומרה "בלי לשים עלי אצבע אחת; בלי לתת לי שום רעל לשתות". השיר הופק על ידי אנדרס קסטרו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של נאטי נטשה ב-21 בפברואר 2020, בשידור חי. הקליפ צבר למעלה מ-48 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים על אלימות במשפחה
קטגוריה:בלדות לטיניות
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
Bonnie & Clyde

"**Bonnie & Clyde**" (בעברית: "**[[בוני וקלייד]]**") הוא סינגל שהוקלט על ידי הזמר הלטיני קוסקולה, ביחד עם זמרת הרגאטון הדומיניקנית נאטי נטשה. השיר יצא לאור ב-10 בנובמבר 2018, על ידי חברות התקליטים וייט ליון רקורדס, פינה רקורדס ורוטווילאס רקורדס, כסינגל שלא מתוך אלבום.

השיר יצא בסמוך לצאת השיר "Me Gusta", אך לא נכלל באלבום הבכורה של נטשה, *[[IlumiNATTI]]*.

## רקע וכתיבה
השיר נכתב על ידי קוסקולה ונאטי נטשה והופק על ידי לויאל "דה פרודקטור", מוקה, אוריאו-ביטז ומונטנה דה פרודקטור. השיר נכתב בהשראת בוני וקלייד; שודדים שפעלו במרכז ארצות הברית בזמן השפל הגדול, בשנות ה-30 של המאה ה-20. הם משכו תשומת לב רבה מצד התקשורת, ומעלליהם ריתקו רבים מקוראי העיתונים של אותה תקופה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של קוסקולה ב-10 בנובמבר, בשידור חי. הקליפ צבר למעלה מ-27 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים על בוני וקלייד
קטגוריה:סינגלים בהוצאת פינה רקורדס
K.T.S.E.

**** (ראשי תיבות: **Keep That Same Energy**; בעברית: **שמור על אותה האנרגיה**) הוא אלבום האולפן השני של הזמרת-יוצרת האמריקאית טייאנה טיילור. האלבום יצא לאור ב-22 ביוני 2018 על ידי חברות התקליטים GOOD Music ודאף ג'אם.

האלבום הגיע למקום ה-17 במצעד הבילבורד 200.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי טייאנה טיילור
קטגוריה:אלבומים שהופקו על ידי מייק דין
קטגוריה:אלבומים שהופקו על ידי פליין פאט
קטגוריה:אלבומים שהופקו על ידי קניה וסט
קטגוריה:אלבומים שהופקו על ידי רודני ג'רקינס
קטגוריה:אלבומי חברת דאף ג'אם
ג'ף ג'ארט

**ג'ף ג'ארט** (באנגלית: **Jeff Jarrett**; נולד ב-14 ביולי 1967) הוא מתאבק מקצועי אמריקאי, שהתאבק ב-WWF וב-WCW.

## ביוגרפיה
ג'ארט החל לעסוק בקריירת ההיאבקות, כשמלאו לו 18 שנים וכאשר אביו, ג'רי, ניהל ארגון היאבקות קטן בטנסי בשם CWA; באפריל 1986 ערך את הופעת הבכורה שלו. כעבור 3 שנים, שם הארגון שונה ל-USWA, וג'ארט זכה באליפות העולם והזוגות של הארגון. לאחר מכן, התאבק ג'ארט בארגוני היאבקות ביפן ובמקסיקו ובשנת 1993 הצטרף ל-WWF (שמו הקודם של ה-WWE).

ג'ארט הופיע בדמות של זמר קאנטרי והיה מופיע לקרבות עם גיטרה. בינואר 1994 הופיע בקרב הרויאל ראמבל המסורתי של האירוע רויאל ראמבל כאשר נכנס כמספר 12 וסיים במקום ה-10 אחרי שהודח על ידי רנדי סאבאג'. ברויאל ראמבל 1995, זכה ג'ארט לראשונה באליפות הבין יבשתית לאחר שגבר על רייזר רמון. סך הכל זכה ג'ארט 6 פעמים בתואר זה.

בשנת 1996 הצטרף ג'ארט ל-WCW, שהיה הארגון המתחרה הגדול של ה-WWF באותה התקופה. לאחר תקופה קבוצה הצטרף לסטייבל "ארבעת הפרשים". בשנת 1997 ניצח את דין מלנקו וזכה באליפות ארצות הברית הראשונה שלו, מתוך שניים.

ב-20 באוקטובר 1997 חזר ג'ארט ל-WWF, ג'ארט החל עימות עם בארי ווינדהאם, ולאחר שניצח אותו זכה באליפות צפון-אמריקה של NWA בראשית 1998. בתחילת מרץ חזר ג'ארט לדמות זמר הקאנטרי, והחל לנתץ גיטרות על מתחריו, פעולה שהפכה למזוהה עימו. לאחר מכן הצטוות יחד עם אואן הארט לצמד והם גברו על קן שמרוק וביג בוס מן כדי לזכות בתואר אליפות הזוגות של ה-WWE.

שמונה ימים לאחר התאונה שהביאה למותו של אואן הארט, באירוע מעבר לקצה 1999, שבו הארט היה אמור לנצח את הגודפאדר ולזכות באליפות הבין יבשתית, תפס ג'ארט את מקומו, ניצח וזכה בתואר בעצמו. באמצע 1999 הפסיד ג'ארט את התואר לאדג'. לאחר מכן, ג'ארט הצליח להשיב אליו את התואר בחזרה. בהמשך הפסיד אותו לדילו בראון וגם בפעם הזאת, צלח בהחזרת התואר. בסאמרסלאם 1999 זכה ג'ארט באליפות אירופה. בהמשך התעמת עם צ'יינה.

באוקטובר 1999 החוזה של ג'ארט נגמר והוא הצטרף ל-WCW. ג'ארט נכנס לעימות עם כריס בנואה, ניצח אותו וזכה באליפות ארצות הברית. בהמשך הצטרף לקבוצת New World Order יחד עם קווין נאש, ברט הארט וסקוט הול. ג'ארט התמודד מול סיד וישס על אליפות ה-WCW, אך הפסיד בקרב עליה. באפריל 2000 זכה לראשונה באליפות ה-WCW לאחר ניצחון על דיאמונד דאלאס פייג', כאשר האחרון גבר על ג'ארט בתוך זמן קצר וזכה בתואר שוב. לאחר מכן, ניצח את דייוויד ארקט וזכה בתואר אליפות העולם בפעם השנייה. במהלך חודש מאי 2000 הפסיד את התואר לריק פלייר ולאחר מכן זכה בו שוב.

במרץ 2001 ה-WWF רכשה את ה-WCW, כשדמותו של ג'ארט לא שרדה את המעבר.

לאחר מכן, התאבק בארגוני היאבקות שונים ובין היתר TNA, AAA ו-NJPW.

## קישורים חיצוניים

קטגוריה:מתאבקים מקצוענים אמריקאים
קטגוריה:מתאבקי ה-WCW
קטגוריה:מתאבקי ה-WWE
קטגוריה:מתאבקי Impact Wrestling
קטגוריה:אמריקאים שנולדו ב-1967
עובד המדינה העירום

**עובד המדינה העירום** (באנגלית: **The Naked Civil Servant**) הוא סרט ביוגרפי משנת 1975, המבוסס על ספרו של קוונטין קריספ משנת 1968 באותו שם, בכיכובו של ג'ון הרט. את הסרט ביים ג'ק גולד, על פי תסריט מאת פיליפ מאקי. את הסרט הפיקה וריטי למברט.

סרט טלוויזיה זה, אשר שודר בהקרנת בכורה ב-17 בדצמבר 1975, הופק על ידי Thames Television עבור ערוץ הטלוויזיה הבריטי ITV. הסרט, 77 דקות אורכו, מתאר את חייו של קריספ החל מגיל ההתבגרות ועל לגיל העמידה. על הופעתו בסרט, זכה הרט בפרס באפט"א עבור השחקן הטוב ביותר לשנת 1976. ההפקה זכתה בפרס איטליה (Prix Italia) לשנת 1976. בשנת 1976 הסרט הוקרן בערוץ הטלוויזיה האמריקאי WWOR-TV ומאוחר יותר גם בערוץ PBS.

בשנת 2000 הסרט דורג במקום הרביעי בסקר שנערך בין אנשי מקצוע בתעשייה לצורך יצירת רשימה 100 הסרטים הטובים ביותר של המאה ה-20 של מכון הסרטים הבריטי. סרט זה היה הגבוה ביותר ברשימה מבין סרטי ITV. בשנת 2005 הסרט הופץ למכירה בפורמט DVD.

בשנת 2009, הרט שב לגלם את דמותו של קריספ בסרט "אנגלי בניו יורק", שתיאר את השנים האחרונות בחייו של קריספ, אותן העביר במנהטן.

## ראו גם
* אנגלי בניו יורק

## קישורים חיצוניים

## הערות שוליים

קטגוריה:סדרות דרמה בריטיות
קטגוריה:סרטי טלוויזיה בריטיים
קטגוריה:סרטי להט"ב בריטיים
קטגוריה:סרטים באנגלית
קטגוריה:סרטים ביוגרפיים בריטיים
קטגוריה:סרטים בריטיים מבוססי ספרים
The Album (אלבום של טייאנה טיילור)

***The Album*** (בעברית: "**האלבום**") הוא אלבום האולפן השלישי של הזמרת-יוצרת האמריקאית טייאנה טיילור. האלבום יצא לאור ב-19 ביוני 2020, על ידי חברות התקליטים GOOD Music ודאף ג'אם. מתוך האלבום יצאו שישה סינגלים.

## רקע והכרזה
בעקבות צאתו אלבומה האולפן השני של טיילור "", טיילור הודיעה שתוציא מהדורה מחודשת לאלבום אשר תצא מחדש ביוני או ביולי 2018. לאחר מכן הודיעה בעמוד הטוויטר כי אינה עסקה בעבודת על גרסה חדשה בשל הסחות דעת שונות. "אני מניחה שלא תקבלו אחת כזו,".
באוקטובר 2019, טיילור התראיינה באנטרטיינמנט ויקלי, בו סיפרה כי היא עובדת על אלבום חדש שכותרתו, "The Album", לאחר אכזבות ותסכולים רבים מהאלבום הקודם שלה. היא חשפה שלקחה שליטה יצירתית יותר באלבום בהשוואה ל-K.T.S.E., שהיה אלבום קצר ולא מה שציפתה להוציא. היא סיפרה שהיא "אני מוכנה לקחת אחריות מלאה אני צריכה להיות 110 אחוז על כל מה שאני עושה ויוצרת ולא לתת לאף אחד לפגוע בחזון היצירתי שלי". היא חשפה שעבור האלבום היא התמקדה ב"תיקון מה שלא עבד בפעם הראשונה, קבלתי הפעלה טובה יותר, יותר תקליטים, תקליטים ארוכים יותר... פשוט לתת לכולם יותר." היא ציינה כי תוציא מוזיקה חדשה עד השנה הבאה.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי טייאנה טיילור
קטגוריה:אלבומים שהופקו על ידי מייק דין
קטגוריה:אלבומים שהופקו על ידי קניה וסט
קטגוריה:אלבומי חברת דאף ג'אם
דיסקוגרפיה של מייגן די סטליון

הראפרית האמריקאית **[[מייגן די סטליון]]** הוציאה שני אלבומי אולפן, אלבום אוסף אחד, שלושה מיקסטייפים, שלושה מיני-אלבומים, 38 סינגלים (כולל 12 כאמנית אורחת), ושני סינגלים שיווקיים. בתחילת הקריירה שלה, מייגן די סטליון הוציאה את המיקסטייפים הלא מסחריים, הבלעדיים לסאונדקלאוד, *Rich Ratchet* משנת 2016 ומייגן מיקס משנת 2017. היא עשתה את הופעת הבכורה הרשמית שלה כסולנית על ידי הוצאה מסחרית של המיני אלבום המקצועי הראשון שלה, *Make It Hot*, ב-18 בספטמבר 2017, ואחריו המיני אלבום השני שלה, *[[Tina Snow]]*, ב-21 בדצמבר 2018.

כשמייגן די סטליון זכתה לפופולריות לאומית במיינסטרים בשנת 2019, הסינגל "Big Ole Freak" העניק לסטליון את כניסתה הראשונה אי פעם לבילבורד הוט 100 ואת הסינגל הראשון שלה שקיבל תואר פלטינה על ידי איגוד תעשיית ההקלטות האמריקאי. המיקסטייפ הגדול הראשון שלה שיצא תחת חברת תקליטים, ''Fever'', יצא ב-17 במאי 2019, והגיע למקום ה-10 בבילבורד 200 בארצות הברית, מה שהפך אותו לפרויקט הראשון של סטליון שעשה זאת. הסינגל השני מהמיקסטייפ, "Cash Shit", בהשתתפות הראפר דה-בייבי, הגיע למקום ה-36 בהוט 100 והגיע לראש מצעד הרדיו האורבני בארצות הברית. באוגוסט 2019, סטליון הוציאה את הסינגל "Hot Girl Summer" בהשתתפות ניקי מינאז' וטיי דולה סיין, שהגיע למקום ה-11 בהוט 100, כמו גם תואר פלטינה על ידי איגוד תעשיית ההקלטות האמריקאי.

המיני אלבום השלישי של מייגן די סטליון, *[[Suga]]* יצא ב-6 במרץ 2020. המיני אלבום יגיע מאוחר יותר למקום השביעי בבילבורד 200, והפך למיקום השיר הגבוה ביותר שלה במצעד נכון לאוגוסט 2020. רמיקס לסינגל "Savage" הכולל את הזמרת האמריקאית ביונסה הגיע למקום הראשון בבילבורד הוט 100 במאי 2020, והפך לשיר במקום הראשון הראשון של סטליון בקריירה שלה. תוך זמן קצר היא זכתה להישג זה שוב בשיר "WAP" של הראפר קארדי בי. השיר הפך בנוסף למקום הראשון של סטליון במדינות כמו אוסטרליה, קנדה, אירלנד, בריטניה וניו זילנד.

## אלבומים
### אלבומי אולפן

### אלבומי אוסף

## מיני-אלבומים

## מיקסטייפים

## סינגלים

### כמוזיקאית אורחת

## סינגלים שיווקיים

## שירים נוספים

## ביאורים

## הערות שוליים

מייגן די סטליון
קטגוריה:מייגן די סטליון
רם יבנה

**רם יבנה** (נולד ב-1968) הוא קצין צה"ל במילואים בדרגת תת-אלוף, שירת כראש החטיבה האסטרטגית וכקצין המודיעין של פיקוד הצפון.

## ביוגרפיה
יבנה התגייס לצה"ל ב-1986 ועשה את מרבית שירותו באגף המודיעין. בשנת 2000 מונה לראש ענף סוריה בפיקוד הצפון, ב-2003 מונה לקצין המודיעין של אוגדת אזור יהודה ושומרון. ב-2006 מונה לראש זירת טרור בחטיבת המחקר. ב-2008 מונה לקצין המודיעין של פיקוד הצפון. ב-2011 מונה לראש מחלקת תכנון בחטיבת המחקר. ב-2013 מונה לסגן ראש חטיבת המחקר. בשנים 2015 עד 2018 כיהן כראש החטיבה האסטרטגית באגף התכנון.

יבנה סיים ב-1995 תואר ראשון בלימודי המזרח התיכון והיסטוריה כללית מאוניברסיטת חיפה, וב-2006 סיים תואר שני במדע המדינה מהמכללה לביטחון לאומי ואוניברסיטת חיפה. גר בקיבוץ הסוללים.

## קישורים חיצוניים
*פרופיל באתר jinsa.org

קטגוריה:ראשי החטיבה האסטרטגית
קטגוריה:קציני מודיעין של פיקוד הצפון
קטגוריה:תתי-אלופים בצה"ל
קטגוריה:בוגרי אוניברסיטת חיפה
קטגוריה:הסוללים: אישים
קטגוריה:ישראלים שנולדו ב-1968
גיום קוסטו האב

**גיום קוסטו האב** (בצרפתית: **Guillaume Coustou**;  1677, ליון – 1746, פריז) היה פסל צרפתי, שפיסל בסגנון הבארוק ועבד עבור לואי הארבעה עשר ולואי החמישה עשר והפך למנהל האקדמיה המלכותית לציור ופיסול.

## ביוגרפיה

גיום קוסטו האב השתייך למשפחה של פסלים: היה אחיין של אנטואן קואזוו ואחיו הצעיר של ניקולה קוסטו ואביו של גיום קוסטו הבן.

גיום בדומה לאחיו המבוגר ניקולה זכה בפרס רומא שאפשר לו ארבע שנות לימוד ברומא אבל נטש לימודים אלו ובחר להתחיל בעבודה מעשית כאמן, עבד זמן מה בסטודיו של פייר לה גרוס וחזר לפריז.
כאשר חזר לפריז עזר לדודו אנטואן קואזוו בבנית מונומנט תהילה ומרקורי עבור ארמון מרלי (מקום מנוחה חדש של לואי הארבעה עשר סמוך לארמון ורסאי), בשנים 1740–1745 לאחר מכן יצר עבור ארמון מרלי את סוסי מרלי כתחליף על בסיס פסלי מאלפי הסוסים של כיכר הקווירינאלה ברומא.

בשנת 1704 התקבל קוסטו לאקדמיה המלכותית לציור ופיסול ובשנת 1733 הפך למנהלה.

בשנת 1714 שיתף פעולע עם אחיו ניקולה ביצירת צמד הפסלים סביב נושא אפולו רודף אחר דפנה גיום פיסל את דפנה.

## גלריה

Marly horse Louvre MR1802.jpg|סוס מרלי במוזיאון הלובר
Study for one of the 'Chevaux de Marly' MET DP135655.jpg|רישום לימודי של סוס מרלי במוזיאון המטרופוליטן לאמנות
Marly horse Louvre MR1803.jpg|סוס מרלי במוזיאון הלובר
Guillaume Coustou the Elder-Marly horse-Place de la Concorde.jpg|סוס מרלי בכיכר הקונקורד
Herakles pyre Coustou Louvre MR1809.jpg|הרקולס במוזיאון הלובר
Nicolas Coustou-Apollon poursuivant Daphné-Rectangular south basin of the Jardin des Tuileries-Paris.jpg|דפנה נרדפת על ידי אפולו בגני טווילרי
Hippomène by Guillaume Coustou, Paris 001.jpg|היפומנס בגני טווילרי
Guillaume Ier Coustou-Diane à la biche-Palais du Luxembourg.jpg|פסל של דיאנה בגני לוקסמבורג לפני ארמון לוקסמבורג - העתק של פסל רומי עתיק שנמצא במוזיאון הלובר


## קישורים חיצוניים

* 

קטגוריה:פסלים של תקופת הבארוק
קטגוריה:פסלים צרפתים במאה ה-17
קטגוריה:פסלים צרפתים במאה ה-18
קטגוריה:ילידי 1677
קטגוריה:נפטרים ב-1746
קטגוריה:זוכי פרס רומא
התרסקות מטוס הנורד במכתש הגדול

**התרסקות מטוס הנורד במכתש הגדול** התרחשה ב-29 באפריל 1964. בתאונה נספו כל תשעת יושבי המטוס, אנשי חיל האוויר.

## התאונה
מטוס הנורד 2501 נוראטלס היה מטוס תובלה מתוצרת צרפת, ששירת בחיל האוויר בשנים 1955–1978.

ב-29 באפריל 1964 אחר הצהריים המריא מבסיס תל נוף מטוס נורד מס' 044, שהשתייך לטייסת הפילים (טייסת 103). נמצאו בו חמישה אנשי צוות וארבעה צוערי קורס נווטים בחיל האוויר. מטרת הטיסה הייתה אימון ניווט בגובה נמוך בדרום ישראל. מעט אחרי השעה 19:00 התקיים פעמיים קשר אלחוט עם המטוס, ולאחר מכן הוא נותק.

לאחר שהמטוס איחר בשעה לשוב לבסיסו, החלו חיפושים אחריו. הם הופסקו בגלל עננים נמוכים והחלו שוב למחרת בבוקר. אז גילה מסוק את שברי המטוס, והתברר כי הוא פגע בפני המצוק האנכי הצפוני של המכתש הגדול והתרסק. לא היו ניצולים.

מפקד חיל האוויר, עזר ויצמן, מינה ועדת חקירה לבדיקת נסיבות האסון. הוועדה מצאה שבעת התאונה נמצא המטוס בנתיבו המתוכנן, אך הוא לא נסק לגובה שאליו היה אמור להגיע, ועקב כך פגע בקרקע. הוועדה מצאה שמיקום אנשי הצוות והצוערים במטוס היה לקוי, שכולם היו שאננים, ושהטייסים הסתמכו על הוראות הניווט שקיבלו, ולא היו מודעים לצורך לנסוק לפני ההתרסקות.

אנדרטה לזכר תשעת החללים הוקמה בגן הבנים בעיירה מצפה רמון, היישוב הסמוך למקום התאונה. באנדרטה רשום כי התאונה אירעה במכתש רמון, וזאת עקב מידע מוטעה שנמסר לבני המשפחה. חיל האוויר בחר מסיבה כלשהי להסתיר משך שנים רבות את המקום המדויק בו ארעה התאונה, וגרם לבני המשפחה להאמין כי התאונה ארעה במכתש רמון.  

ביולי 2014 התכנסו בני משפחות של חללי האסון ואנשי טייסת הפילים בבסיס נבטים כדי לציין מלאת יובל שנים להתרסקות המטוס.

## קישורים חיצוניים
* .
* שני פומס, חמישים שנה לתאונת ה"נורד" במכתש הגדול, באתר חיל האוויר הישראלי, 4 ביולי 2014.
* בלילה חשוך, בטאון חיל האוויר, גיליון 247, יוני 2019, באתר חיל האוויר.
* המשפחות חזרו אל אתר ההתרסקות, באתר חיל האוויר, 2008.
* 

## הערות שוליים

מטוס נורד במכתש הגדול
קטגוריה:הנגב: היסטוריה
קטגוריה:1964 בישראל
קטגוריה:תקריות ואסונות תעופה ב-1964
הסמל סלוטר

**רוברט רודולף רמוס** (באנגלית: **Robert Rudolph Remus**; נולד ב-27 באוגוסט 1948) הוא מתאבק עבר אמריקאי, שהופיע תחת שם הבמה "**סמל סלוטר**" (Sgt. Slaughter). הוא החזיק פעם אחת בתואר אליפות ה-WWE ונכנס להיכל התהילה של ה-WWE בשנת 2004.

בין השנים 1972 ל-1980 התאבק בארגוני ההיאבקות NWA ו-AWA. בשנת 1980 הצטרף ל-WWF, כשאחד העימותים הזכורים שלו באותה התקופה היה מול שייך הברזל. לאחר מכן, עזב את הארגון.

בשנת 1990 חזר ל-WWF והחל לגלם דמות "רעה" של מזדהה עיראקי, בהשפעת מלחמת המפרץ. ברויאל ראמבל 1991 זכה בהפתעה באליפות העולם אחרי שניצח את האולטימט ווריור. ברסלמניה 7 הפסיד את התואר להאלק הוגאן. באמצע שנת 1991 שב לגלם דמות "טובה" והוא חזר עם הדגל האמריקאי והצטרף לצמד יחד עם ג'ים דאגן. בחלוף כמה שנים שלא הופיע, בשנת 1997 חזר ל-WWF והופיע בדמות נציב הארגון. לאחר מכן, המשיך בתפקידים אדמיניסטרטיביים מאחורי הקלעים.

דמותו של סמל סלוטר הופיע גם סדרת הטלויזה כוח המחץ בשנת 1987 ובסרט המצויר של התוכנית. הדמות עוצבה בדמותו של סלוטר וגם דובבה על ידי רמוס עצמו.

## קישורים חיצוניים

* 

קטגוריה:מתאבקים מקצוענים אמריקאים
קטגוריה:היכל התהילה של ה-WWE
קטגוריה:מתאבקי ה-WWE
קטגוריה:אמריקאים שנולדו ב-1948
צלקת המילה

ממוזער| פין עם צלקת ברית מילה גלויה 
**צלקת המילה** היא צלקת שנוצרת אצל גברים שעברו מילה. בחלק מהמקרים הצלקת יכולה להיות בצבע כהה יותר, ובכל המקרים היא תקיף את ציר הפין.

## מראה חיצוני
הצלקת, המקיפה את ציר איבר המין בחלקו העליון, ממוקמת בגבול עור הציר ושארית העורלה הפנימית, שהיא החלק של העורלה שלא הוסרה במהלך ברית המילה. שריד עורלה זה הוא רירית שנמצאת בין העטרה לצלקת ברית המילה, מה שגורם לריפוי רקמות שונה. בברית מילה למבוגרים חלק מהפרנולום  עשוי להישאר על כנו. שארית העורלה היא רירית מיובשת ולעיתים קרובות יכולה להיות בעלת צבע ומרקם שונה משאר עור הפין. הצבע יכול להיות ורדרד או בצבע בהיר, והוא בדרך כלל מתכסה בקרטין כדי להגן עליו מפני סביבה יבשה. חלק מצלקות המילה מתאפיינות בהבדל צבע ניכר בינן ובין המוט.

צלקת המילה תלויה בטכניקה שבה נעשתה המילה. טכניקות כירורגיות פתוחות תוך שימוש בתפרים עלולות לגרום להצטלקות לא אחידה במקום שבו הונחו התפרים. מילה לתינוק אינה דורשת תפרים ולכן יכולה לגרום לצלקת עדינה ושווה. מילה בגיל מאוחר יותר המתבצעת ללא תפרים (טכניקות המשתמשות בדבק רקמות ציאנו-אקרילט במקום תפרים וטכניקות כמו פלסטיבל שמתרפאות בכוונה משנית) גורמת לרוב לצלקת היקפית אחידה.

## תמונות נוספות

קובץ:Justin Roger Hayes - Gomco clamp scar.jpg|צלקת טבעת חומה מובחנת הנובעת ממילה של יילודים בשיטת מהדק גומקו 
קובץ:Adult circumcision before and after (2).jpg|לפני ואחרי
קובץ:Circumcised human penis.jpg|שקע חתוך על איבר מין נימול
קובץ:Penis with circumcision scars.jpg|צלקת חומה נראית בשיטת ההדק של גומקו.
קובץ:자지털.jpg|איבר מין נימול


קטגוריה:מערכת הרבייה הגברית
קטגוריה:פין
קטגוריה:מילה (ניתוח)
יעקב אביטן

הרב **יעקב אביטן** (נולד בכ"ט בניסן ה'תש"ל, 5 במאי 1970) הוא פוליטיקאי ישראלי המכהן כרב המועצה אזורית חוף אשקלון וחבר מועצת העיר אשקלון מטעם סיעת ש"ס. בעבר כיהן כשר לשירותי דת וסגן ראש עיריית אשקלון.

## ביוגרפיה
אביטן נולד באשקלון למזל ולרב יצחק אביטן, הרב האזורי בבאר טוביה. למד בבית הספר היסודי "נווה ציון" באשקלון ולאחר מכן בישיבה התיכונית קריית נוער בירושלים. בהמשך עבר ללמוד בישיבה קטנה "אהל משה" בבני ברק ובישיבה גדולה "קול יהודה" בבני ברק.

בשנת תש"ן (1990), בהיותו בן 19 הוסמך לרבנות על ידי רבני ירושלים: הרב שלום משאש והרב יצחק קוליץ, וכן על ידי הרב משה מלכה רבה של פתח תקווה. כמו כן נבחן אצל הרבנים: הרב אברהם אלמליח אב"ד באר שבע, הרב שאר ישוב כהן רב העיר חיפה והרב אליהו אברז'ל אב"ד באר שבע.

בחודש סיון תש"ן (1990), קיבל כושר לכהן כרב מושב מהראשון לציון הרב מרדכי אליהו ונבחר לכהן כרב המושב בית שקמה בעודו בן 20. בכך היה לרב הצעיר ביותר בישראל. שימש כרב מושב בית שקמה ולאחר מכן כרב המועצה אזורית חוף אשקלון.

כיהן חבר ועדת הלסינקי וועדת האתיקה במרכז רפואי ברזילי באשקלון. ועמד בראש ארגוני חסד. בשנת תשנ"ט (1999) נבחר לכהן כרב המרכז רפואי ברזילי באשקלון.

### בפוליטיקה
בשנת 2013, כשלושה חודשים לפני פטירתו של הרב עובדיה יוסף, התבקש על ידו להתמודד בראש תנועת ש"ס למועצת העיר אשקלון. הוא נבחר למועצת העיר והיה ממונה על אגף החינוך בעירייה כאשר במקביל המשיך לכהן כרב המועצה האזורית חוף אשקלון. בבחירות לרשויות המקומיות שנערכו באוקטובר 2018, נבחר פעם נוספת למועצת העיר ומונה לסגן ראש עיריית אשקלון.

במאי 2020 הודיע יו"ר מפלגת ש"ס, אריה דרעי, כי החליט להציב את אביטן כמועמדו לתפקיד השר לשירותי דת בממשלת ישראל השלושים וחמש. ב-17 במאי 2020 הושבעה ממשלת ישראל ה-35 ואביטן התמנה לשר לשירותי דת. בנובמבר 2020 הכריז אביטן כי יותר מ-30 מיליון ש"ח יועברו למועצות הדתיות ברחבי המדינה. החלטה הזו הייתה ניסיון לתמוך כלכלית במועצות הדתיות שמ-2018 נמצאות במשבר תקציבי שהעמיק עם התפרצות נגיף הקורונה בישראל. מלבד אביטן השתתפו ביוזמה להעברת התקציבים שר הפנים דרעי וסגן שר האוצר יצחק כהן.

#### אסון הר מירון

כשר לשירותי דת דאג להעביר תקציב למרכז הארצי לפיתוח המקומות הקדושים, וערך פגישות וסיורים בשלבי היערכות להילולה במירון שבהם קיבל עדכונים באשר להתקדמות ההכנות. בליל ל"ג בעומר, י"ח באייר ה'תשפ"א, 30 באפריל 2021 אירע אסון בהר, ובתדחוקת קהל נספו 45 גברים וילדים, ונפצעו 102 בני אדם. זהו האסון האזרחי הגדול ביותר בתולדות מדינת ישראל.

ועדת החקירה בנושא הטילה עליו אחריות אישית והמליצה שלא ימונה בעתיד לתפקיד שר.

## קישורים חיצוניים

* 
* יוסי פרטוק, האזינו לראיון מרתק עם הרב יעקב אביטן, אשקלון נט, 13 בספטמבר 2014
* סיון סבג-אסולין, הרב אביטן בראיון: "לא זקוק לערב יום הכיפורים כדי להיות נוח לבריות", באתר אשקלונים, 17 בספטמבר 2018
* האתרוג של העיר, באתר סוגרים שבוע, 23 בספטמבר 2018
* 
* 
* כל הכתבות על הרב יעקב אביטן, באתר ערוץ 7

## הערות שוליים

קטגוריה:פעילי ציבור ישראלים
קטגוריה:פעילי ש"ס
קטגוריה:רבנים שרי ממשלות ישראל
קטגוריה:רבנים ספרדיים ישראלים
קטגוריה:חברי מועצת העיר אשקלון
קטגוריה:שרים שכיהנו בעת שלא היו חברי כנסת
קטגוריה:שרי ממשלת ישראל השלושים וחמש
קטגוריה:אשקלון: רבנים
קטגוריה:רבני מושבים
קטגוריה:רבני מועצות אזוריות
קטגוריה:מועצה אזורית חוף אשקלון: אישים
קטגוריה:בוגרי ישיבת קריית נוער
קטגוריה:ישראלים שנולדו ב-1970
דייבי קורמן

**דייבי קורמן** (בצרפתית: **Davy Cooreman**; נולד ב-21 באוקטובר 1971) הוא כדורגלן עבר בלגי, ששיחק בעמדת הקשר.

## קריירה
קורמן התחיל את הקריירה שלו בגנט. ב-10 במרץ 1990, קורמן ערך את הופעת הבכורה שלו בקבוצה הבוגרת המשחק הליגה נגד ורכם.

בקיץ , קורמן חתם בסקרל ברוז'. אחרי שנתיים עבר לוורכם וכעבור שנה חזר לסרקל. בקיץ  חתם באנדרכט אוילסט.

בקיץ , קורמן עזב לראשונה את בלגיה וחתם בהפועל באר שבע ששיחקה אז בליגה הלאומית. ב-10 באפריל 2001, כבש בהפסד 1–2 למכבי חיפה במסגרת רבע גמר גביע המדינה. בסיום העונה, עלתה באר שבע לליגת העל.

בקיץ  שוחרר מבאר שבע מסיבות אישיות, וחתם בלה לובייר. קורמן, היה שותף לזכייה הראשונה של המועדון אי פעם בגביע בעונתו היחידה.

בהמשך הקריירה, שיחק קורמן בברינגן-הוסדן-זולדר, זומרגם וקרקסקן-מרה.

באוגוסט , מונה לאימון קבוצת דה פינטה, אותה אימן עד נובמבר של אותה עונה. בפברואר , חתם באודגם, אותה אימן עד סיום העונה.

## תארים
; ורכם
*הליגה הבלגית השנייה: 

; הפועל באר שבע
*ליגה לאומית: 2000/2001

; לה לובייר
*הגביע הבלגי: 

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני גנט
קטגוריה:כדורגלני הפועל באר שבע
קטגוריה:כדורגלני סרקל ברוז'
קטגוריה:כדורגלנים זרים בישראל
קטגוריה:מאמני כדורגל בלגים
קטגוריה:בלגים שנולדו ב-1971
Into the Nightlife

**Into the Nightlife** (בעברית: **אל תוך חיי הלילה**) הוא סינגל שהוקלט על ידי הזמרת-יוצרת האמריקאית סינדי לאופר, מתוך אלבום האולפן העשירי שלה, Bring Ya to the Brink. השיר יצא לאור ב-8 באוגוסט 2008, על ידי חברת התקליטים אפיק רקורדס, כסינגל השלישי מתוך האלבום.

השיר הגיע אל המקום הראשון במצעד שירי הדאנס קלאב.

## רקע וכתיבה
השיר נכתב על ידי סינדי לאופר, פייר אסטרום, יוהאן בובק ומקס מרטין והופק על ידי אסטרום, בובק ומרטין. בריאיון לאנטרטיינמנט ויקלי, לאופר סיפרה כי שם השיר נוצר בהשראת ספרו של הנרי מילר *Into the Night Night*, וטענה כי השיר מדבר על חיי הלילה שבניו יורק.

כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.2 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של סינדי לאופר ב-25 באוקטובר 2009. הקליפ בוים על ידי לאופר וצולם ב-"ספלאש בר" בניו יורק, ב-20 במאי 2008. בקליפ מופיעים כמה ממעריציה של לאופר. שני הידוענים  וקולטון פורד מופיעים בקליפ גם כן.

נכון למאי 2020, מונה הצפיות של הקליפ עומד על למעלה מ-2.4 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סינדי לאופר
קטגוריה:שירים באנגלית
קטגוריה:שירים שנכתבו על ידי מקס מרטין
קטגוריה:וידאו קליפים שצולמו בניו יורק
קטגוריה:שירים על לילות
Same Ol' Story

**Same Ol' Story** (בעברית: **אותו הסיפור הישן**) הוא סינגל שהוקלט על ידי הזמרת-יוצרת האמריקאית סינדי לאופר, מתוך אלבום האולפן העשירי שלה, Bring Ya to the Brink. השיר יצא לאור ב-6 במאי 2008, על ידי חברת התקליטים אפיק רקורדס, כסינגל השני מתוך האלבום.

השיר הגיע אל המקום הראשון במצעד שירי הדאנס קלאב.

## רקע וכתיבה
השיר נכתב והופק על ידי סינדי לאופר, ביחד עם ריצ'רד מורל. השיר היה לשירה הראשון של לאופר מאז שנת 1983, שהצליח לכבוש את פסגת מצעד שירי הדאנס קלאב. אותו השיר שכבש את פסגת המצעד היה להיטה "Girl Just Wanna Have Fun".

בנוסף לכך, הופץ השיר כסינגל באייטונס ובאמזון ב-6 במאי 2008, תוך שהוא היה זמין להורדה דיגיטלית.

## הצלחה
השיר זכה להצלחה במצעדי הבילבורד השונים, אך מכירותיו בארצות הברות מסתכמות ב-5,000 עותקים בלבד.

## מיקומי שיא

## קישורים חיצוניים

## הערות שוליים

קטגוריה:שירי סינדי לאופר
קטגוריה:שירים באנגלית
קטגוריה:סינגלים בהוצאת אפיק רקורדס
RTR Planeta

**RTR-Planeta** הוא השירות הבינלאומי של VGTRK, חברת שידור בבעלות המדינה ברוסיה. זהו ערוץ בינלאומי הזמין ברחבי העולם באמצעות כבלים ולוויין. למעשה, RTR Planeta היא הספקית היחידה של תוכניות טלוויזיה בשפה הרוסית לאזור אסיה-פסיפיק המכוסה על ידי לוויין AsiaSat 2. כדי להגביר את נגישות התוכן שלו לצופי הערוץ אומץ שימוש בטכנולוגיות חדשות ובשידור באמצעות IPTV, ADSL וברשתות מתקדמות אחרות.

באוקטובר 2009 נוצרה במיוחד גרסה נפרדת של ערוץ הטלוויזיה ששודרה באמצעות לוויין אאוטלסאט 36A לצופי טלוויזיה אוקראינים. הדבר נעשה מכיוון שב-1 בנובמבר 2008 דרשה מועצת השידור והרדיו האוקראינית כי מפעילי הכבלים (האוקראינים) יסירו את ערוצי הטלוויזיה הרוסיים שלא אימצו את החקיקה האוקראינית מרשימות השידור שלהם. ההחלטה השפיעה בעיקר על RTR-Planeta, הערוץ הראשון ורשת TV Center. כמו כן, באותה עת, הוא נבנה על ידי אלקטל ספייס מבוסס על הלוויין Spacebus-3000B2, ששוגר בטיסת הבכורה של רקטת אטלס III.

ב-1 במאי 2010, RTR Planeta חזרה לרשתות הכבלים האוקראיניות.

ב-3 ביוני 2022 הופסקו שידורי הערוץ בשטח האיחוד האירופי.
## חרם ליטאי
באפריל 2015 נחסמו שידורי RTR Planeta לשלושה חודשים על ידי ליטא בגלל מה שהיא טענה כתעמולה ועידוד "אלימות והפעלת מלחמה". נציבות הרדיו והטלוויזיה של ליטא הסבירה כי RTR Planeta מציגה את האוקראינים כאויבי רוסיה ומפגינה בזלזול לשלמותה הטריטוריאלית של אוקראינה.

## חרם לטבי
ב־31 בינואר 2019 נחסמו שידורי RTR Planeta במשך שלושה חודשים בלטביה בגלל העברת "נאומי תעמולה ושנאה, שנחשבו לעודד אלימות". כמה מנאומי השנאה עודדו את הצופים לתלות אוקראינים בגלל השקפותיהם הפוליטיות. זו הייתה הפעם השנייה שהערוץ קיבל איסור בלטביה, הפעם הקודמת הייתה בשנת 2016, אז הואשם הערוץ בהפיץ מידע כוזב. 

## נציגות בישראל
סרגיי פשקוב כתב הערוץ בישראל החל משנת 2003. בעקבות כתבות החד-צדדיות שלו בתחילת מלחמת חרבות ברזל נחתמה עצומה להעמדתו למשפט בארץ.

## גלריה

קובץ:RTR planeta 2nd logo.jpg|
קובץ:RTR Planeta Europe.png|לוגו RTR אירופה
קובץ:Rtr planeta logo2.png|
קובץ:RTR-Planeta.jpg|
קובץ:Rtr-rossiya.png|
קובץ:RTR Planeta.png|לוגו החל מ-1 ביולי 2002 עד 31 בדצמבר 2009
קובץ:Rtr planeta logo2.png|הלוגו החל מ-30 במאי 2010


## קישורים חיצוניים

* 
* 
## הערות שוליים

קטגוריה:VGTRK
קטגוריה:מוסקבה: חברות
Set Your Heart

**Set Your Heart** (בעברית: **תניח את הלב שלך**) הוא סינגל שהוקלט על ידי הזמרת-יוצרת האמריקאית סינדי לאופר, מתוך אלבום האולפן העשירי שלה, Bring Ya to the Brink. השיר יצא לאור בשנת 2008, על ידי חברת התקליטים אפיק רקורדס, כסינגל הראשון והפותח מתוך האלבום.

השיר אל המקום הרביעי במצעד השירים שבטוקיו והמקום השלישי במצעד השירים שבצרפת.

## רקע וכתיבה
השיר נכתב על ידי סינדי לאופר, ויקטור קרסטארפן, ג'ין מקפדן, ריצ'רד מורל וג'ון וייטהד והופק על ידי לאופר ומורל גם כן. השיר יצא בתחילת 2008 כסינגל שיווקי ביפן בלבד, תוך שזכה שם להצלחה רבה ובהמשך, זכה להצלחה גם בשאר רחבי העולם.

בנוסף לכך, השיר כולל בתוכו קטעים מתוך "Where Are All My Friends", שנכתב על ידי ויקטור קרסטארפן, ג'ין מקפדן וג'ון וייטהד.

## הופעה
סינדי לאופר ביצעה את השיר פעמים רבות במהלך סיבוב ההופעות שלה "True Colors", שהתקיים בשנת 2007.

## מיקומי שיא
### גרסה רגילה

### רמיקס

## קישורים חיצוניים

## הערות שוליים

קטגוריה:שירי סינדי לאופר
קטגוריה:שירים באנגלית
רוסיה-תרבות

**רוסיה-תרבות** (ברוסית: **Россия Культура**; מילולית: "ראסייה-קולטורה", שם מלא: "ערוץ הטלוויזיה הממלכתי הרוסי 'רוסיה-תרבות'", Российский государственный телеканал «Россия-Культура») היא רשת טלוויזיה רוסית, המשדרת אירועי תרבות ומופעים אומנותיים. שייכת לקבוצת VGTRK שבשליטת המדינה.

מאז 2009, מנכ"ל הערוץ והעורך הראשי הוא הבמאי והמפיק סרגיי שומאקוב, המכהן במקביל כסמנכ"ל החברה הרוסית הממלכתית לרדיו וטלוויזיה.
## שמות הערוץ

## היסטוריה
תחילה הערוץ נקרא **RTR-2**, ושמה שונה אז ל**קולטורה (תרבות)** ב-1 בינואר 1998 ולבסוף ב-1 בינואר 2010 הוא עבר מיתוג מחדש לערוץ "רוסיה-תרבות".

מאוקטובר 2004 ועד 3 בספטמבר 2017 הערוץ ייחד פינה לערוץ החדשות האירופי Euronews. בין 2007 ל-2010 בשעות היום שודר ערוץ ילדים בשם ביביגון. אחת מתוכניות הילדים הנודעות בערוץ היא התכנית "לילה טוב, ילדים" (Спокойной ночи, малыши!), המשודרת ברציפות מאז 1995 ושודרה בעבר בטלוויזיה הסובייטית מאז 1964.

הערוץ מפיק מחדש תוכניות משלו בתחומי התרבות והמדע השונים. הערוץ מתמחה בתוכניות העוסקות בהיסטוריה הרוסית והעולמית, מדע, ספרות, מוזיקה, אמנות דקורטיבית ואדריכלות.

בין תוכניות הערוץ ניתן למנות תוכניות של ערוצי חדשות תרבות, מפגשים וראיונות עם אנשים מעניינים, סדרות דוקומנטריות, הרצאות של חוקרים מובילים מקומיים וזרים, תוכניות ודיונים בתחומי החיים החברתיים השונים. בערוץ מוצגים אנשים מוכשרים, כמו אמנים, סופרים, מדענים, פוליטיקאים ואנשי צבא. התוכניות כוללות קונצרטים למוזיקה קלאסית, אופרות, בלט ותחרויות מוזיקליות.

ערוץ הטלוויזיה אינו משדר פרסומות, במקום זאת הוא מקדם אירועי תרבות.

## גלריה

קובץ:3-й логотип Культура.svg
קובץ:Kultura Channel.svg
קובץ:Logo TV Culture 1st.svg
קובץ:Rossiya-K Logo 2014.svg
קובץ:Rossiya-K Logo.svg
קובץ:Rossiya-k.png
קובץ:Russia-Cultura.png
קובץ:Russia-Cultura.svg
קובץ:Russia-Cultura.svg|סמליל הערוץ מאז 2014

## קישורים חיצוניים

* 
* 

## הערות שוליים

קטגוריה:VGTRK
קטגוריה:ערוצי טלוויזיה רוסיים
קטגוריה:רוסיה: תרבות
קטגוריה:דפים עם תרגומים שלא נסקרו
A Christmas Duel

**A Christmas Duel** (בעברית: **דו-קרב חג מולד**) הוא סינגל שהוקלט על ידי הזמרת-יוצרת האמריקאית סינדי לאופר, ביחד עם להקת הגראז' רוק השוודית ההייבס. השיר יצא לאור ב-19 בנובמבר 2008, כסינגל שלא מתוך אלבום, לכבוד חג המולד.

השיר הגיע אל המקום הרביעי במצעד השירם שבשוודיה.

## רקע וכתיבה
השיר נכתב על ידי רנדי פיצסימונס והמפיק המוזיקלי שלו טרם נודע. בהתחלה, התברג השיר במקום השישי במצעד השירים שבשוודיה ולאחר מכן, עלה למקום הרביעי. השיר יצא על גבי תקליטור, תקליט 7 אינץ' והיה זמין להורידה דיגיטלית. בראיון, אמרו ההייבס כי "תמיד חלמנו לעשות דואט עם סינדי לאופר".

כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5.5 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סינדי לאופר
קטגוריה:שירים באנגלית
כלבם של בני בסקרוויל (סרט, 1929)

**כלבם של בני בסקרוויל** (בגרמנית: **Der Hund von Baskerville**) הוא סרט אילם גרמני משנת 1929, בבימויו של ריצ'רד אוסוולד, ובכיכובם של קרלייל בלקוול, אלכסנדר מורסקי, וליביו פאבנלי. הסרט הוא עיבוד לרומן "כלבם של בני בסקרוויל" מאת ארתור קונאן דויל שיצא לאור ב-1902. זה היה הסרט האחרון של שרלוק הולמס מתקופת הראינוע. הסרט מתהדר בצוות שחקנים בינלאומי, בהם השחקן האמריקאי קרלייל בלקוול, השחקן הגרמני פריץ ראספ, השחקן הרוסי אלכסנדר מורסקי, והשחקן האיטלקי ליביו פאבנלי.

ב-2009 התגלתה קלטת עם הסרט (וסרטים נוספים מתקופת הסרט האילם) במרתף של כנסייה בסוסנוביץ שבפולין. ב-2019 הוציאה חברת Flicker Alley את הסרט, ששוחזר באופן דיגיטלי, על גבי DVD ו-Blu-ray, יחד עם גרסה משנת 1914.

## הפקה
ריצ'רד אוסוולד כתב ב-1914 עיבוד לרומן של קונאן דויל עבור הסרט "Der Hund von Baskerville". הסרט משנת 1929 אינו גרסה מחודשת של הסרט הקודם, אלא עיבוד מחודש של המקור הספרותי.

השחקן האמריקאי הבריטי קרלייל בלקוול לוהק לתפקיד הולמס, מכיוון שהיה "בריטי הולם".

את התפאורה עיצב הארט דיירקטור וילי שילר. הצילומים נערכו באולפני סטאאקן בברלין.

## צוות השחקנים
* קרלייל בלקוול – שרלוק הולמס
* אלכסנדר מורסקי – לורד צ'ארלס בסקרוויל
* ליביו פאבנלי – סר הנרי בסקרוויל
* ג'ורג' סרוף – דוקטור ווטסון
* בטי ברד – בריל
* פריץ ראספ – סטייפלטון
* ואלי ארנהיים – ברימור
* אלמה טיילור – גברת ברימור
* קרלה ברת'יל – לורה ליונס
* ג'ארו פירט – דוקטור מורטימר
* רוברט גריסון – פוקלנד

## קישורים חיצוניים

## הערות שוליים

קטגוריה:סרטי שרלוק הולמס
קטגוריה:סרטי מסתורין גרמניים
קטגוריה:סרטים גרמניים משנת 1929
קרוסלה (ערוץ)

**קרוסלה** או **קרוסלה אינטרנשיונל** הוא ערוץ טלוויזיה רוסי המוקדש לילדים ונוער. הערוץ הוקם ביוזמת נשיא רוסיה דמיטרי מדבדב בדצמבר 2010. הערוץ זמין לצפייה בכל שטחי רוסיה, בצרפת באמצעות ספקית Free ובארצות הברית באמצעות DirecTV. 

הערוץ משדר ממרכז הטלוויזיה אוסטנקינו במוסקבה מאז 27 בדצמבר 2010 והוא ממותג כערוץ הילדים העיקרי ברוסיה ועד 2011 היה אחד משני הערוצים הפדרליים היחידים ברוסיה ללא פרסומות.

שמו הבינלאומי — Carousel International, או Karusel International.
## הפקות מקור
* מאשה והדוב
* קיקוריקי, בהפקת Bazelevs
* התיקיות 
* טינה וטוני

## היסטוריה
ערוץ קרוסלה נוצר בשנת 2010 לאחר שערוץ הילדים ביביגון (Бибигон) וערוץ טלנאני (ТелеНяня) התמזגו יחד ליצירת הערוץ החדש. התוכנית הראשונה שהוצגה הייתה "קבוצת הקפיצה" (Прыг-Скок Команда) ומאז משדר מדי יום. 
## קישורים חיצוניים
* 
* 

קטגוריה:ערוצי טלוויזיה לילדים
קטגוריה:VGTRK
אליפות הטלוויזיה של ECW

**אליפות הטלוויזיה של ECW** (באנגלית: **ECW World Television Championship**) הייתה תואר אליפות, שהיה שייך לארגון ההיאבקות Extreme Championship Wrestling (ECW). היא הוצגה לראשונה בשנת 1992 כחלק מארגון ההיאבקות National Wrestling Alliance (NWA), ששימש כארגון ההיאבקות המרכזי תחתיו היה ECW, שבאותה תקופה נודע בשם Eastern Championship Wrestling. אליפות זו התבססה כאליפות של ECW בשנת 1994 והיא שימשה כאליפות המשנית ב-ECW.

## היסטוריה
[שמאל|200px|ממוזער|[רוב ואן דאם הוא האלוף לזמן הארוך ביותר עם 700 ימים.]]
שמאל|200px|ממוזער|2 קולד סקורפיו החזיק בשיא של ארבע החזקות בתואר.

חגורת האליפות הוצגה ב-12 באוגוסט 1992 בארגון ההיאבקות ECW שנודע אז בשמו Eastern Championship Wrestling. ארגון ההיאבקות ECW היה חלק מארגון ההיאבקות NWA עד שנותקו מהם בינואר 1993 ובאופן רשמי בספטמבר 1994 שינתה את שמה ל-Extreme Championship Wrestling. ההגנה האחרונה על התואר התרחשה ב-15 בדצמבר 2000. האליפות יצאה מכלל פעילות באפריל 2001, כשארגון ההיאבקות ECW נסגר. חלק מאנשי הצוות של ארגון זה נרכשו על ידי ארגון ההיאבקות World Wrestling Entertainment (WWE).

## רשימת האלופים

## זכיות משולבות

## קישורים חיצוניים
* פרופיל האליפות באתר Solie's Title Histories
* פרופיל האליפות באתר Online World of Wrestling

## הערות שוליים

קטגוריה:היאבקות מקצועית
אלברטו נאבדה

**אלברטו "בטו" דאנטה נאבדה** (בספרדית: **Alberto "Beto" Dante Naveda**; נולד ב-24 במאי 1972) הוא כדורגלן עבר ארגנטינאי, ששיחק בעמדת הקשר.

## קריירה
נאבדה השתייך לסגל של בוקה ג'וניורס בעונת 1993–1994 ושותף במשחק אחד בלבד. בעונת 1995–1996 הצטרף לקילמס אתלטיקו קלוב מליגת המשנה הארגנטינאית ושיחק עונה אחת. בעונת 1996–1997 עבר לליגת ה־MLS ושיחק שנתיים מוצלחות בניו אינגלנד רבולושן.

בעונת 1998–1999 הגיע לישראל ושיחק תחילה במכבי עכו מהליגה הארצית. לאחר מספר מחזורים עבר למכבי עירוני אשדוד מהליגה הבכירה ושיחק בה עד סוף העונה. בעונת 1999–2000 שיחק בהפועל ירושלים, שירדה בסיום העונה לליגה השנייה.

בעונת 2000–2001 עבר לליגה הסקוטית ושיחק עונה אחת בדנדי יונייטד ועוד עונה ביריבה העירונית דנדי.

בעונת 2002–2003 עבר לאיטליה ושיחק עונה אחת בסנרמזה קלצ'יו, קבוצה חובבנית מהעיר סן רמו. לאחר מכן פרש ממשחק בגיל 31.

## קישורים חיצוניים

קטגוריה:קשרי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני בוקה ג'וניורס
קטגוריה:כדורגלני קילמס אתלטיקו קלוב
קטגוריה:כדורגלני ניו אינגלנד רבולושן
קטגוריה:כדורגלני מכבי עכו
קטגוריה:כדורגלני מכבי עירוני אשדוד
קטגוריה:כדורגלני הפועל ירושלים
קטגוריה:כדורגלני דנדי יונייטד
קטגוריה:כדורגלני דנדי
קטגוריה:כדורגלנים זרים בישראל
קטגוריה:ספורטאים זרים בארצות הברית
קטגוריה:ספורטאים ארגנטינאים בישראל
קטגוריה:ספורטאים זרים בסקוטלנד
קטגוריה:ספורטאים ארגנטינאים באיטליה
קטגוריה:ארגנטינאים שנולדו ב-1972
יחסי יפן–סלובקיה

[ממוזער|250px|שגרירות יפן ב[ברטיסלאבה, בירת סלובקיה]]
**יחסי יפן–סלובקיה** (ביפנית: **日本とスロバキアの関係** בסלובקית: **Vzťah medzi Japonskom a Slovenskom**) הם היחסים הדיפלומטיים בין **[[יפן]]** לבין **[[סלובקיה|הרפובליקה הסלובקית]]**. שתי המדינות כוננו יחסים דיפלומטיים רשמיים ב-3 בפברואר 1993, כחודש לאחר עצמאותה של סלובקיה.

## סחר
הייצוא הסלובקי ליפן עמד על 22.3 מיליארד ין בשנת 2017 וכלל בעיקר מוצרי אודיו, מכשרים אופטיים, סוללות וכלי רכב. הייצוא היפני לסלובקיה עמד על 24.3 מיליארד ין בשנת 2017 וכלל בעיקר כלי רכב, מכונות חשמל וחלקי רכב.

## נציגויות דיפלומטיות
* יפן מיוצגת בסלובקיה בדרג השגרירות באמצעות שגרירות רשמית שהיא מחזיקה בברטיסלאבה, בירת המדינה.
* סלובקיה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.

## יפנים בסלובקיה
על פי הלשכה היפנית המרכזית לסטטיסטיקה, באוקטובר 2018 התגוררו בסלובקיה 201 אזרחים יפנים. על פי הלשכה הסלובקית המרכזית לסטטיסטיקה, ביוני 2018 התגוררו ביפן 288 אזרחים סלובקים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הדיוויזיה השמינית (האימפריה הגרמנית)

**הדיוויזיה השמינית** (בגרמנית: **8. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת אוסטריה–פרוסיה, מלחמת צרפת–פרוסיה ובמלחמת העולם הראשונה, ופורקה עם סיומה.

## היסטוריה
הדיוויזיה הוקמה בגלוגאו (כיום גלוגוב, פולין) בנובמבר 1816 כחטיבה בארפורט, וב-5 בספטמבר 1818 הפכה לדיוויזיה ה-8. חיילי הדיוויזיה גויסו מפרובינציית סקסוניה, ובפרט מאזור ארפורט ומאוחר יותר (1901) מאזור האלה. בשנת 1866 לחמה הדיוויזיה במלחמת אוסטריה–פרוסיה והשתתפה בקרב קניגרץ, ובמלחמת צרפת-פרוסיה היא לחמה בקרבות בומון, סדאן והמצור על פריז.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-4 בפיקוד פרידריך זיקסט פון ארמין, אשר היה חלק מהארמייה הראשונה. הדיוויזיה נטלה חלק בקרבות מונס, לה קאטו ובקרב על המארן. בשנת 1915 נטלה הדיוויזיה חלק בקרב ארטואה השני ובקרב ארטואה השלישי, ובשנת 1916 היא לחמה במהלך הקרב על הסום. בשנת 1917 היא לחמה בקרב אראס ובקרב פשנדל, ובשנת 1918 היא לחמה במתקפת האביב הגרמנית ולאחר מכן השתתפה בלחימה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-31 במרץ 1919 פורקה הדיוויזיה.

## מפקדים
* ארנסט לודוויג פון טיפלסקירך (30 באוקטובר 1825–29 בינואר 1827)
* אולדוויג פון נאצמר (30 בינואר 1827–29 במרץ 1832)
* אוגוסט פון הדמן (30 במרץ 1840–4 במרץ 1848)
* פרדיננד פון ווס-בוך (5 במרץ 1848–27 במרץ 1854)
* קרל אלברט פון רודולפי (21 בנובמבר 1858–5 במאי 1862)
* אוגוסט פון הורן (6 במאי 1862–20 ביולי 1866)
* אלכסנדר פון שילר (21 ביולי 1866–22 במאי 1871)
* הנס פון שכטמאייר (23 במאי 1871–24 במאי 1875)
* לואיס לוין פון רוטמאלר (25 במאי 1875–4 באוגוסט 1880)
* גאורג אלברט פון שוורצבורג-רודולשטיין (5 באוגוסט 1880–24 בספטמבר 1880)
* גאורג קרל פון ברנדנשטיין (25 בספטמבר 1880–15 בנובמבר 1882)
* וילהלם פון גרולמן (16 בנובמבר 1882–16 באפריל 1888)
* מקסימיליאן פון פרזן (17 באפריל 1888–5 באפריל 1889)
* וילהלם פון בלום (6 באפריל 1889–28 באוגוסט 1891)
* הוגו פון איידטמן (29 באוגוסט 1891–17 באפריל 1895)
* ויקטור פון מיקוש-בוכברג (18 באפריל 1895–4 באפריל 1898)
* יוליוס היינריך פון גמינגן-שטיינג (5 באפריל 1898–24 במרץ 1899)
* ססיל פון רנטה-פינק (25 במרץ 1899–17 במאי 1901)
* מקסימיליאן פון פריטוויץ (18 במאי 1901–23 באפריל 1906)
* מקסימיליאן רהל (24 באפריל 1906–21 במרץ 1910)
* אלברט בוסו פון ורדר (22 במרץ 1910–18 בנובמבר 1912)
* גאורג קרל אוגוסט הילדברנדט (19 בנובמבר 1912–19 במרץ 1915)
* ארנסט השני, דוכס סקסוניה-אלטנבורג (20 במרץ 1915–30 במאי 1915)
* תילו פון הנשטיין (1 ביוני 1915–3 באפריל 1916)
* ארנסט השני, דוכס סקסוניה-אלטנבורג (4 באפריל 1916–30 באוגוסט 1916)
* ארתור המן (31 באוגוסט 1916–31 במרץ 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## קישורים חיצוניים

8
8
Blue Period (אלבום)

**Blue Period** (בעברית: **תקופה כחולה**) הוא אלבום אריך הנגן של מיילס דייוויס, אשר יצא לאור בשנת 1953 על ידי חברת התקליטים "פרסטיז' רקורדס". האלבום הוקלט במהלך שני מפגשים בשנת 1951, ב בניו יורק.

## רקע
תקופת שנות ה-50 מכונה בקריירה המוזיקלית של דייוויס כ-"התקופה הכחולה". במהלך תקופה זו, דייוויס התנסה בסגנונות שונים, וחלקם מעידים על ניסוי זה שלו כמקורו של סגנון הבי בופ.

"Bluing" ו-"Out of the Blue", שתי יצירות של דייוויס, הוקלטו ב-5 באוקטובר 1951, באותו מעמד עם החומר לאלבומו הראשון (*The New Sounds*). ""Blue Room", שהולחן על ידי רודג'רס והארט, הוקלט מוקדם יותר באותה השנה ב-17 בינואר. היו בו שלוש רצועות ששימשו את האמנים השונים בתקליט "*Modern Jazz Trumpets".* ההקלטה הקודמת הייתה הראשונה של דייוויס עבור חברת ההקלטות פרסטיז '.

אף על פי שההקלטה של *Blue Period* לא יצאה מחדש על גבי תקליטור, הרצועות "Bluing" ו-"Out of the Blue" מוצגות באלבום - "*Dig"* של דייוויס, ושתי גרסאות של "Blue Room" (כולל הקלטה חלופית) נמצאות באלבום *Miles Davis and Horns"* (PRLP 7025)".

## רשימת רצועות

## המבצעים
* מיילס דייוויס - חצוצרה
* ג'קי מקלין - סקסופון אלטו
* סוני רולינס - סקסופון טנור
* וולטר בישופ, ג'וניור - פסנתר
* טומי פוטר - קונטרבס
* ארט בלייק - תופים

ב-"Blue Room"
* מיילס דייוויס - חצוצרה
* סוני רולינס - סקסופון טנור
* ג'ון לואיס - פסנתר
* פרסי הית - קונטרבס
* רוי היינס - תופים

## קישורים חיצוניים

וידאו שמע של היצירה

אלבום השנה

## הערות שוליים

קטגוריה:ג'אז
סינקיטיון

**סִינְקִיטְיוֹן**, **סינציטיום** או **תא רב-גרעיני** (באנגלית: **Syncytium** או **Symplasm** לפי יוונית: σύν – "ביחד", κύτος – תא קופסה ולטינית) הוא תא בעל יותר מגרעין אחד. התופעה נובעת מאיחוי מספר תאים חד-גרעיניים, בניגוד לקנוציטים, שנוצרים מחלוקות גרעיניות מרובות בתא בודד בלא ליווי של תהליך ציטוקינזיס. המונח עשוי להתייחס גם לתאים המחוברים זה לזה על ידי ממברנות מיוחדות עם צמתי מעבר כפי שניתן לראות בתאי שריר הלב ותאי שריר חלקים מסוימים, המסונכרנים באופן חשמלי בפוטנציאל פעולה אחד.

סינקיטיון יכול להיות דו-גרעיני או רב-גרעיני (יותר משני גרעינים בצבר תאים).

## דוגמאות פיזיולוגיות
### פרוטיסטים
בפרוטיסטים ניתן למצוא תאי סינציטיום אצל חלק מהפרוטיסטים הריזריים  (למשל בכלורארכניופיטים, פלסמודיופורידים, הפלוספורידים) ורירניות לא-תאיות, דיקטיוסטלידים, אקראסידים והפלוזון.

### צמחים
כמה דוגמאות לסינציטיות צמחיות, הנובעות במהלך התפתחות הצמח, כוללות:
* אנדוספרם מתפתח
* חלביים לא-מפרקיים
* טפטום פלסמודיאלי
* "nucellar plasmodium" של משפחת Podostemaceae

### פטריות
סינקיטיון הוא מבנה התא הרגיל עבור פטריות רבות. מרבית פטריות בסיסה קיימות כדיקריון (דו-גרעיניות).

### בעלי חיים
#### סיבי שרירי השלד
דוגמה קלאסית לסיקיטיון היא היווצרות שרירי השלד. סיבי שריר שלד גדולים נוצרים על ידי מיזוג של אלפי תאי שריר בודדים. הסידור הרב-תאי (הסימפלסטי) חיוני במצבים פתולוגיים כמו מיופתיה, כאשר נמק מוקדי (מוות) של חלק מסיבי שריר השלד אינו גורם לנמק של החלקים הסמוכים לאותו סיב שריר שלד, מכיוון שבאותם החלקים הסמוכים יש חומר גרעיני משלהם.

#### שריר הלב
תאי שריר הלב הוא דו-גרעיניים וסינקיטיון זה חשוב מכיוון שהוא מאפשר התכווצות שרירים מתואמת לאורך כל אורכם. פוטנציאלי פעולה מתפשטים על פני סיב השריר מנקודת המגע הסינפטי דרך דיסקים משולבים. אף על פי שהוא סינקיטיון, שרירי הלב שונים מכיוון שהתאים אינם ארוכים ורב-קמטים. לכן מתוארת רקמת לב כסינקיטיון, תפקודי, בניגוד לסינקיטיון אמיתי כמו בשרירי השלד.

#### אוסטאוקלסטים
תאים מסוימים עשויים ליצור צבר תאים, כמו תאי האוסטאוקלסט האחראים לספיחת העצם.

#### סינקיטיוטרופובלסט בשליה
סינקיטיון חשוב של בעלי חוליות הוא בשילוב של יונקים בעלי שליה. תאים הנגזרים מעוברים היוצרים את הממשק עם זרם הדם של האם מתאחים זה לזה ויוצרים מחסום רב-גרעיני - סינקיטיוטרופובלסט. זה כנראה חשוב כדי להגביל את חילופי תאי הנדידה בין העובר המתפתח לגוף האם, מכיוון שחלק מתאי הדם מיוחדים בכך שהם מסוגלים להכניס את עצמם בין תאי האפיתל הסמוכים. האפיתל הסינקיטיוני של השליה אינו מספק דרך גישה מהמחזור האימהי לעובר.

#### הפטוציטים
גם בהפטוציטים בכבד נפוצים תאים דו-גרעיניים, שמהווים כ-20% עד 40% מכלל ההפטוציטים. כמו כן, כ-20% מההפטוציטים הם אפילו תלת-גרעיניים ופחות מ-1% מהם הם אפילו בעלי חמישה גרעיני תא.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:היסטולוגיה
קטגוריה:תא
פטריק אנגוס

ממוזער|טקסט=צילום של בניין בעיר שטוטגרט, גרמניה, שעליו כיתוב שמו של הצייר האמריקאי פטריק אנגוס, שחי במהלך המאה העשרים, לציון תערוכה פרטית של ציוריו, שהתקיימה בעיר במהלך 2017-2018|צילום של בניין בעיר שטוטגרט, גרמניה, שעליו כיתוב שמו של הצייר האמריקאי פטריק אנגוס, שחי במהלך המאה העשרים, לציון תערוכה פרטית של ציוריו, שהתקיימה בעיר במהלך 2017-2018
**פטריק אנגוס** (באנגלית: **Patrick Angus**; 3 בדצמבר 1953 – 13 במאי 1992) היה צייר אמריקאי מהמאה העשרים.

## יצירותיו
יצירותיו הרבות של אנגוס כללו, בין השאר, מספר ציורי אקריליק של פנים תיאטרון גאייטי (Gaiety Theatre) שבניו יורק וכמה מרקדניו ולקוחותיו בשנות השמונים. שמות חלק מיצירותיו: *Grand Finale* (1985), *The Apollo Room I* (1986), *Remember the Promise You Made* (1986), *Slave to the Rhythm* (1986), *All The Love in the World* (1987) ו-*Hanky Panky* (1991).

על אף שהיה יוצר מסור של דיוקנאות וטבע דומם, ועיסוקו בעיצוב במה מדי פעם, אנגוס ידוע בעיקר בשל יצירות שהחלו בשנת 1981, המתארות באופן אירוטי את הרקדנים הצעירים של תיאטרון גאייטי ותיאטראות אחרים בניו יורק. המחזאי רוברט פטריק השווה את אנגוס לאנרי דה טולוז-לוטרק, צייר צרפתי, וכינה אותו "הטולוז-לוטרק של טיימס סקוור".

## מותו
ב-13 במאי 1992 אנגוס נפטר, מאיידס.

## בתרבות פופולרית
אנגוס מופיע בתפקיד עצמו בסרט תיעודי משנת 1990 בשם "* Resident Alien*", אודות ראשית חייו של קוונטין קריספ בניו יורק. בשנת 2009, השחקן ג'ונתן טאקר גילם את דמותו של אנגוס בסרט הביוגרפי "אנגלי בניו יורק", המציג את שנותיו המאוחרות של קריספ. בשני הסרטים, קריספ מתיידד עם אנגוס, ומעודד אותו להציג את יצירותיו.

## לקריאה נוספת

* 
* 


## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמנים להט"בים
קטגוריה:אמריקאים שנפטרו מאיידס
קטגוריה:ציירים אמריקאים
קטגוריה:ציירים ריאליסטים
קטגוריה:אמריקאים שנולדו ב-1953
קטגוריה:אמריקאים שנפטרו ב-1992
סיטרואן אקסל

**סיטרואן אקסל** (בצרפתית : **Citroën Axel**, קרויה גם : **Oltcit-Citroën Axel**) היא מכונית סופרמיני מתוצרת יצרנית הרכב הרומנית **Oltcit**  בשיתוף יצרנית הרכב הצרפתית **[[סיטרואן]]** אשר יוצרה בין השנים 1996–1984 ב-רומניה

יצרנית הרכב הרומנית **Oltcit** בבעלות ממשלת רומניה פעלה בשיתוף פעולה עם **סיטרואן**.

חלקה של "Oltcit" בשותפות 64%, וחלקה של "סיטרואן" 36%.

## "סיטרואן אקסל"
* יוצרו 60,184 יחידות.
* דגם "סיטרואן אקסל" הוא גרסה מחודשת של דגם "Oltcit Club"  שיוצר בין השנים 1981–1995 ברומניה.
* 3 דלתות האצ'בק.
* 5 נוסעים.
* מנוע קדמי.
* מנוע בנזין.
* סוג הנעה : הנעה קדמית.
* מנוע קירור אוויר.
* קיבולת מכל דלק - 42 ליטר.
* נפח תא מטען - 296 ליטר.
* תאוצה בין 0–100 קמ"ש היא 15.4 שניות (מנוע 1,129 סמ"ק)
* תאוצה בין 0–100 קמ"ש היא 13.1 שניות (מנוע 1,299 סמ"ק)
### דגמים
* "Citroën Axel 11 R Entreprise", מנוע 1,129 סמ"ק
* "Citroën Axel 11 R", מנוע 1,129 סמ"ק
* "Citroën Axel 12 TRS", מנוע 1,299 סמ"ק
* "Citroën Axel 12 TRS Entreprise", מנוע 1,299 סמ"ק

## תמונות

קובץ:Axel 11 R italienne.jpg | "סיטרואן אקסל"
קובץ:Axel Grey-Side.jpg | "סיטרואן אקסל"
קובץ:Citroën Axel 1985 3.png | "סיטרואן אקסל", שנת 1985
קובץ:Citroën Axel 1985 2.png | "סיטרואן אקסל", שנת 1985
קובץ: Citroën Axel 1985 1.png| "סיטרואן אקסל", שנת 1985
קובץ:Intérieur Axel de 1987.png | "סיטרואן אקסל" - מבט ל-לוח מחוונים
קובץ:OltcitCitroenAxel.jpg | "סיטרואן אקסל"
קובץ:Citroën Axel rear view.jpg | "סיטרואן אקסל"


## ראו גם
* סיטרואן

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1984
קטגוריה:מכוניות סופרמיני
אקסל
קטגוריה:מכוניות צרפתיות
קטגוריה:כלי רכב המיוצרים ברומניה
תא שומן

**תא שומן** או **אדיפוציט** (באנגלית: **Adipocyte**) הוא שמם של קבוצת התאים המצויים ברקמת החיבור ומרכיבים בעיקר את רקמת השומן, המתמחים באגירת אנרגיה כשומן. אדיפוציטים נגזרים מתאי גזע מזנכימאליים, המכונים ליפובלסטים או פרה-אדיפוציטים, המולידים אדיפוציטים באמצעות תהליך אדיפוגנזה. בתרבית תאים, אדיפוציטים יכולים גם ליצור אוסטאובלסטים, מיוציטים וסוגי תאים אחרים.

ישנם שלושה סוגים עיקריים של תאי שומן: לבן, חום ובז'. לפי מודלים מחקריים משערים כי לתאי שומן לבן ובז' תא קודם (precursor) משותף מסוג -Myf5, ואילו תא שומן חום מקורו מתא קודם +Myf5.

## סוגי תאי שומן

### תאי שומן חד-מדוריים (Unilocular)
תאי שומן חד-מדוריים הם תאי שומן שטיפת החומר השומני (מאגר הטריגליצרידים) היא אחודה וגדולה.

#### תאי שומן לבן
תאי שומן לבן מרכיבים בעיקר את רקמת השומן הלבנה. הם בעלי צורה אליפטית ומכילים טיפת שומן גדולה המוקפת בשכבה של ציטופלזמה. הגרעין משוטח וממוקם בפריפריה. תא שומן טיפוסי בקוטר 0.1 מ"מ. חלקם גדולים כפליים ואחרים מחציתם. השומן המאוחסן נמצא במצב נוזלי למחצה, והוא מורכב בעיקר מטריגליצרידים וכולסטריל-אסטר. תאי שומן לבנים מפרישים חלבונים רבים הפועלים כאדיפוקינים כמו אדיפונקטין, לפטין, רזיסטין ואפלין. למבוגר אנושי ממוצע יש 30 מיליארד תאי שומן לבנים במשקל של 13.5 ק"ג.

צבעם הלבן נובע מכמות השומן הרבה והמרוכזת.
ממוזער|תא שומן חום

### תאי שומן רב-מדוריים (Multilocular)
תאי שומן רב-מדוריים הם תאי שומן שמאגר הטריגליצרידים מפוזר בהם בטיפות קטנות ברחבי התא.

#### תאי שומן חום
תאי שומן חום מרכיבים בעיקר את רקמת השומן החומה. הם בעלי צורה פאון. שלא כמו תאי שומן לבנים, לתאים אלה ציטופלזמה ניכרת, כאשר טיפות שומנים מפוזרות ברחבי התא. הגרעין עגול, ולמרות שהוא ממוקם במיקום יוצא-דופן, הוא לא נמצא בפריפריה של התא.

צבעם החום נובע מהכמות הגדולה של המיטוכונדריה. שומן חום, המכונה גם "שומן תינוקות", בגלל שנפוץ בגוף בעיקר בגיל הרך ומשמש לשריפת שומן ולייצור חום (תהליך תרמוגנזה).

#### תאי שומן בז'
תאי שומן בז' הם תאים רב-מדוריים שהחלו את דרכים כתאי שומן לבן, אך כתוצאה מתנאים מסוימים הפכו לדומים יותר, מבחינה תפקודית, לתאי שומן חום. גם תאי שומן בז' משמשים גם הם לשריפת שומן ולייצור חום.

תהליך זה נקרא "החמה" (Browning), בגלל קבלת גוון חום בהיר (בשל עלייה בכמות המיטוכונדריה בתוכם), והוא תהליך רצוי אצל אנשים המעוניינים לרזות. החלבון העיקרי שפועל בתאים לצורך שריפת השומן נקרא Ucp1, והוא פועל במיטוכונדריה. הימצאות של החלבון הזה בתא שומן לבן מעידה על הפיכתו לתא שומן בז'. תאי שומן בז' אמנם מקבלים מאפיינים דומים לתאי שומן חום, אך אינם תאי שומן חום.

יתרה מכך, עלול להתבצע גם תהליך הפוך המכונה "הלבנה" (Whitening) כשתאי שומן בז' הופכים בחזרה לתאי שומן לבן.

#### תאי שומן ורוד
תאי שומן ורוד הם תאי אפיתל של בלוטות החלב שתפקידם לייצר ולהפריש חלב. מעדויות עולה כי הם נובעים מהתמיינות תאי שומן לבן תת-עוריים. חשיפה קרה גורמת לעלייה ברכיב 'החום' של האיבר כדי לענות על הביקוש התרמי הגובר; במצבים של איזון אנרגטי חיובי, המרכיב 'הלבן' מתרחב לאגירת חומרים מזינים עודפים; לבסוף, המרכיב 'הוורוד' מתפתח במאגרים תת-עוריים במהלך ההיריון כדי להבטיח הזנת צאצאים.

## ראו גם
* רקמת שומן

## קישורים חיצוניים

* 
* 

## הערות שוליים

קטגוריה:תא
קטגוריה:היסטולוגיה